Diari Oficial de la Generalitat Valenciana


Sumari del DOGV 6113, del 30-09-2009 (2009/10081)

DECRET 147/2009, de 25 de setembre, del Consell, pel qual es crea un institut d'Educació Secundària, per transformació de l'Institut d'Educació Secundària Jaume I d'Alfafar i de la Secció d'Educació Secundària de Benetússer.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10571


Data del document
:   25-09-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * centre d'ensenyament

DECRET 147/2009, de 25 de setembre, del Consell, pel qual es crea un institut d'Educació Secundària, per transformació de l'Institut d'Educació Secundària Jaume I d'Alfafar i de la Secció d'Educació Secundària de Benetússer. [2009/10383]  
El Decret 23/1999, de 9 de febrer, va crear l'Institut d'Educació Secundària Jaume I d'Alfafar, per desdoblament de l'altre institut existent en la mateixa localitat. El centre va iniciar les activitats acadèmiques en el curs escolar 1998/1999, i es va configurar com un centre de 12 unitats d'Educació Secundària, amb 360 places escolars. En el mateix curs escolar va iniciar les activitats la Secció d'Educació Secundària de Benetússer, que disposava de 8 unitats d'Educació Secundària i 240 places escolars.  
L'Ajuntament de Benetússer va cedir a la Generalitat un solar de la seua propietat de 12.000 m², en la partida de l'Orba i Mitjà, per a la construcció d'un institut per a atendre les previsions de la demanda de places escolars d'Educació Secundària. La cessió va ser acceptada per Resolució de 22 de febrer de 2006, del conseller d'Economia, Hisenda i Ocupació, tot això en el marc de col·laboració establit en l'apartat tercer de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.   
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències establides en el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 25 de setembre de 2009,  
DECRETE  
Article 1  
Es crea, per integració de l'Institut d'Educació Secundària Jaume I, codi 73673643, i de la Secció d'Educació Secundària de l'Institut d'Educació Secundària 25 d'abril, codi 23027289, el centre docent següent:  
Província: València.  
Localitat: Benetússer.  
Denominació: Institut d'Educació Secundària.  
Titular: Generalitat.  
Codi: 99936774.  
Domicili: C/ de l'Esport, 1.  
Composició: 24 unitats d'Educació Secundària Obligatòria i 6 de Batxillerat.  
Capacitat: 720 places escolars d'Educació Secundària Obligatòria i 210 de Batxillerat.  
Article 2  
El personal docent amb destinació definitiva en l'Institut d'Educació Secundària Jaume I i en la Secció d'Educació Secundària de l'Institut d'Educació Secundària 25 d'abril, que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el centre d'origen, en aplicació del que establix la disposició addicional sèptima, apartat 3. del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
Es faculta el conseller d'Educació perquè adopte les mesures que siguen necessàries per al compliment i desplegament del que establix este decret, i també per a modificar, si és el cas, el domicili, la denominació i la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i produirà efectes acadèmics des de l'inici del curs escolar 2008/09, excepte pel que fa al nomenament de l'equip directiu, supòsit en el qual s'estenen a l'1 de juliol de 2008.  
Valencia, 25 de setembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN